open-index/open-wikipedia-markdown huggingface dataset:
Frìtoła

Ła **frìtoła** xe un dolxe tipico veneto de Carneval. Ghe ne xe diverse ricete.
Una xe questa:
ghe vol 400&nbsp;g de farina bianca, 100&nbsp;g de ùa pasa, 50&nbsp;g de sucaro vanijado, 50&nbsp;g de sùcaro a velo, 50&nbsp;g de denti de vecia, 25&nbsp;g de lievito de bira, 2 ovi intieri, 2-3 cuciari de late, na s-cianta de sałe, ojo par frìsare.
Se łasa mołare in aqua tépida l'uva pasa par na mexora, dopo ła se scoła, ła se suga ben e ła se infarina. Se mis-cia el sucaro coi ovi e el łate, se ghe xonta ła farina, el sałe e el lievito de bira sfregołà e se fa un paston tutinsieme. Par ultimi se ghe buta drento i denti de vecia e l'uva pasa.
Se lasa lievitare inte un posto tèpido e fora da łe corenti d'aria par do ore e dopo se desfrìza el paston a cuciarà inte el ojo caldo. Sułe fritołe che łe vien fora se ghe buta sora, par finire, el sucaro a veło.
Mozilla Firefox

**Mozilla Firefox**  el xe un navegador de Internet, co intermuxo gràfego de usuario svilupà da ła Corporasion Mozilla e un nùmaro grando de vołontari esterni. Firefox, ofiçalmente abrevià **Fx** o **fx**, e comunemente cofà **FF**, el ghea scumisià inte ła so orijine come un derivà del Mozilla Application Suite, e poco dopo el se ga catà no soło inte ła condision de rinpiasarlo, ma anca (e soratuto) come prodoto bandiera del projeto Mozilla, soto ła diresion de ła Fondasion Mozilla.

Mozilla Firefox el xe un navegador web multipiataforma, chel xe disponìbiłe in version par Microsoft Windows, Mac OS X e GNU/Linux. Ma comunque el còdexe el xe stà *trasportà* grasie a tersi in altri sistemi operatìi cofà FreeBSD, OS/2, Solaris, SkyOS, BeOS e, pi rexentemente, Windows XP Professional x64 Edition.

El còdexe fonte de Firefox el stà disponìbiłe łibaramente soto ła łicensa tripla de Mozilla come un programa łìbaro e de còdexe verto.

La difuxion masima de Firefox la xe rivada inte el 2009 col 32% de utensa total, divegnendo, co la version 3.5, el navegador pì doparà. Da chel momento Firefox ga scumisià un longo declin inte el numaro de utenti, soratuto par la forte concorensa del novo Google Chrome. Inte el dicembre del 2014, Mozila ga dito chel jera rivà a cincuexento milioni de utenti.
Inte el xenaro 2016, la difuxion mondial de Firefox, come browser da PC desktop, la jera sirca tra el 9% e el 16%, divegnendo cusì el segondo browser pì doparà. 
Al dì de onco, Firefox el xe oncora el browser pì difondesto in Cuba, Eritrea, Xermania co persentuałi rispetivamente del'85,93%, 79, 39%,e 37,01%. In pì, el resta oncora uno dei browser pì doparai in alguni stati del'Africa.

## Łigadure foreste

### Ofixiałi
*  Web ofixial de Firefox
* Web eoropea de Firefox 
*  Pàxena del projeto de Mozilla Firefox
*  Estension par Mozilla, Thunderbird e Firefox
Fondasion Mozilla

Ła **Fondasion Mozilla** ła xe na organixasion sensa ànema de łucro dedicada a ła creasion de software łìbaro e ła ga come mision "*mantegnere ła decision e ła inovasion en [[Internet]]*".

Qualsevoja persona o conpagnìa a pol cołaborar intel projeto Mozilla, ma ła ga da ategnerse a tre inportanti regołe: el còdexe verto, el respeto par i stàndar e ła portabiłità o posibiłità par ła interasion del software inte piataforme moltèplisi.

## Łigadure foreste

* Fondasion Mozilla
Pojat

Al **pojat** le an sistema che se usa tel belunese, ma anca fora, par portar la legna, mejo se de fagher, ma anca de peth e lares, in carbon.
Sto sistema, le canbià an cin inte i ani, ma le sempre stat mantegnuda la so forma de montagneta co an camin in medo e altri bus te i fianchi usadi co l'intento de regolar al fià del fogo.

## Storia
Tra tuti i laori che inte la montagna i testimonia na vita de sacrifizio - par noi des squasi imposibile da pensar - l'era chel dei carboner. Par tanti ani i boschi de Belun i ze stadi posto de laoro par tanti de sti "artisti del fogo".

center|thumbnail|Al lavoro sul pojat

## La tecnica
La prima roba da far le la preparathion dele legne. I carboner i taiea le piante co luna calante te na part de bosch chei ghe dea lori, rispetando dele disposithion d leie che le disea de taiar le piante si, ma no tute insieme da far na verta. An documento storego dela fin del'800 al disea: "*... Le legne de fagher par far carbon le deve gner da tai de diradamento fati inte le jovani faiete e da material de scarto.*"
Dopo che i gnea sramadi gnea preparà dei tok de legna lunga squasi an metro che dopo 10-15 dì che le gnea lasade sugarse, le gnea portade inte la jal.
In sti 10-15 dì gnea netada la jal, che la dovea esar distante da corenti d'aria e fta su na tera de sabia. Inte le vece jal se trava oncora incoi dei tok de lenc diventà carbon.
Marezina

La **marexina** ła xe na pianta (nome sientifego *Tanacetum parthenium*) de ła fameja de łe *Compositae* o *Asteraceae*. In inglese ła se ciama *feverfew*, in todesco *Mutterkraut*, in italian *matricale* o *partenio*. Ła xe na pianta erbàsea perene, on mucio aromàtega al strucarse, ga foje de contorno ełìtego, fin a 8&nbsp;cm de łonghesa. Ła se uxa par redure fiebre (varda el nome inglese), tratar dołor de suca, artriti, problemi dijestivi. Na volta ła se doparava par i dolori de łe mestruasion (da qua el nome in todesco e in italian). Rexentemente ła se ga utilixà par ła cura de ła pełe.

Ła vive specie in alta cołina; conosuda e doparà in cuxina in Val Cianpo e Valdagno, inte el Vixentin, ma anca inte el Veronexe, sui Lesini e in pianura.

## Doparasion gastronòmega
### Frìtołe co ła marexìna
Pareciare na pasteła de farina bianca, late, aqua, sałe e na s-cianta de sucaro. Fate łe fritołe, łe se fa desfrizare meténdoghe sora, tajà a toketi, una o do foje de maresìna su ogni fritoła xa inte el ojo de bojo. Se tira fora łe fritołe, łe se fa sgiosare e sugare su na carta asorbente. Se pol butarghe sora un poco de sucaro semołado e łe se magna subito finke łe xe calde.

### Dolse a ła marexina
Ghe vol: 120&nbsp;g de sucaro semołà, 100&nbsp;g de fecoła de patate, 10-12&nbsp;foje freske trità de maresìna, 3&nbsp;ovi intieri, 50&nbsp;g de buro, 2 cuciari de graspa, ła scorsa xała gratà de 1 limon, 1 cuciarin de lievito in polvere par dolxi.
Mis-ciar ben el sucaro col buro e i rosi dei ovi, xontarghe ła fecoła de patate, ła graspa, el limon e łe foje de maresìna trità.
Sbatere łe 3 ciare de ovo e xontarle al paston; a ła fin meterghe anca el lievito e versare in na forma da forno e cuxinare a 200° par mexora.

### Bìgoli co ła marexina
Far infiapare pian pian in ojo de oliva veneto tanta séola e scałogno tajà a fetełe fin fine, xontarghe qualke giosa de axedo de vin bianco, un mestoło de brodo de połastro e bagnar col vin Dureło. Far bojere par mexora e dopo xontarghe raquante foje de maresìna e qualke toketo de sarda sałada, lasar cuxinar oncora par pochi minuti e dopo pasar tuto pal pasaverdure col disco pi fino. Se buta sta salsa sui bigoli e se ghe grata sora formajo Aziago d'ałevo.

## Notasion
Pieve (BL)

Ła **Pieve** (tałian: *Pieve d'Alpago*) el xe on ex comun de 2025 abitanti inte ła provincia de Bełun. Dal 23 de febraro el xe parte del comun de Alpago.

## Evolusion demografica

## Note
Euskaldun

***Euskaldun*** l'è na paroła che in basco vol dir «parlante basco». Etimołogicamnte el nase da l' unión de ła paroła "euskara" (łéngua basca) con el sufiso **-dun** ('che ga'). De conseguensa, ci ze in poseso de ła łéngua basca l'è el parlante basco. Anca in tel Paexe Basco francexe e in Navara se utiłixa el termine *euskaldun*. Infine, inte łe xone de Zuberoa (Soule), el termine *euskaldün* el se uxa soło par i so abitanti, mentre i altri parlanti basco i vien ciamè **manex**.

Quei che parla el basco come łéngua materna i' ze denominè *euskladun zaharrak* («parlanti basco veci»), o sia nativi, mentre quei che l' ga inparà in seguito i' ze ciamè *euskaldun berriak* («parlanti basco novi»).

In una acezión più anpia, in basco s' ga tradisionalmente uxà el termine par riferirse ai baschi in generałe, indipendentemente dal fato che i sapia parlar basco. In sto caxo el termine più precixo el sarea *euskal herritar* (leteralmente, «çitadín basco»), che el va estendendose senpre più, a sostituir *euskaldun*, senpre manco utiłixà par riferirse ai non parlanti basco.

In opoxisión a *euskaldun*, in basco existe ła forma *erdaldun* o *erdeldun*, che fa riferimento a ci parla na łéngua distinta dal basco, generalmente el castiglián o el francexe. Difati in basco tute łe altre łéngue le vien ciamè *erdara*, che etimołogicamente podarea equivałer a «łéngua media» (da *erdi* «medio»).

## Varda anca
* Łéngua basca
* Euskal Herria

## Riferimenti
Algeri

**Algeri** xe na cità del Nord Africa, cavedal de l'Algeria. El nome de Algeri vien dal arabo *al-Jazir*, che vol dire le ìzołe. Na olta ghera quatro ìzołe rente de la costa, le se ciamava *al-jazir Ban Mazghann*, le ìzołe de Bani Mazghanna. Da sto nome l'è vegnù al-Jazir, a l'eoropea Algeri. Ancó, a causa de i movimenti del teren, le ìzołe le sa tacà la tera ferma.
Tuareg

thumb|200px|right|Un tuareg

I **tuareg** o **tuaregh** xe na popolasion de origine berbera. I vive na vita nomade in tel Maghreb, specialmente in Algeria, Mali e Nizer. En tel Nizer, i ga combatuo par el riconosimento de la so lengoa.
Dahomey

thumb|150px|left|Fémene gueriere del Dahomey
El regno de **Dahomey** xera un regno africano che se catava inte el teritorio dal presente Benin. I abitanti del Dahomey no iera na popolasion unica. I xera grupi diversi de africani che sa meso insieme par contrastar la trata dei sciavi. Par difendarse, i ga formà on esercito tanto forte. Anche le done gavea i so grupi speciali de combatimento. Na olta che el regno xe stà forte, i dahomeiani ga tacà a far razie e a caturar sciavi. I s-ciavi i vegnea decapitai durante le feste nasionali e quei che rimanea vendui a i portoghexi o olandexi.

El regno de Dahomey ga esportà s-ciavi dal XVII secolo fin al 1885. I francexi ga stabilio la colonia inte el 1892.
Megołete

Łe **megołete**, **armełe** o **brustołine** łe xe semenze de zuca brustołae. Łe xe bone da magnar e łe fa parte de na forte tradision inte el Vèneto, ndo łe xe una de łe semense pì frecoentemente fate secar. Ła parte che ła se magna ła xe dentro na scorsa ciara che ła va cavà.

Łe se magna, fin dai tenpi dei Aztechi, anca in Mèsego e altri paesi de l'America Latina dove che łe se ciama **pepitas**.

Łe semenze de suca łe xe na bona fonte de fèro, xinco, àsidi grasi esensiałi, potasio e magnésio. Łe podarìa anca far ben a ła pròstata, difati senbra che serti conponenti de l'ojo de semense de suca i sia boni de fermar ła stimołasion de ła moltiplicasion de łe cèlule de ła pròstata provocà dal testosteron e dal DHT.

## Note
El Romanin

**Girolamo de Romano** ciamà **El Romanin** (Brescia 1484/1487- 1566 c.) El xe stà un pitor chel ga studià a Venesia.

Fioło de Luchino, ła so formasion se ga sviłupà prima inte ła so sità nadałe e po a Venesia, ndo che ga vudo ła influensa de Giorgione e de Durero, tal e cofà demostra ła òpara *Madona co el putin* che ła xe al Louvre.

El ga laorà anca a Padoa, Trento e Mòdena.
Novempopulania

300px|thumb|Ła Novempopulania l' era inisialmente nota come Aquitania.
**Novempopulania** o **Aquitania novempopulana**, anca conosua come **Aquitania III**, l'era na provinçia romana de l'inpero roman, creà verso ła fin del III secoło in seguito a ła riforma aministrativa de l' inperador Dioclesian che el divide in tre entità aministrative ła precedente provinçia inperial de ła Gałia Aquitania:

* *Aquitania Prima* che la conprendea ła rejon del Masicio Sentral e Berry
* *Aquitania Secunda*, intorno a Burdeos, Charentes e Poitou
* Novempopulania

Ła Novempopulania la confinava a nord con l' *Aquitania II*, a est con la Gałia narbonense, a sud con ła Tarraconexe e a ovest con l' Osèano Atlàntico.

Dipendente da łe diocexi de łe Galie, la gavea come capitałe ła sità de Eauze.

Na stełe conservà en ła łocałità de Hasparren la cełebra ła cresion de ła provinçia:

:*Flamen item du(u)muir quaestor pagiq. magister*
:*Verus ad Augustum legato munere functus*
:*pro novem optinuit populis seiungere Gallos*
:*Urbe redux genio pagi hanc dedicat aram.*

In latin el so nome el vol dir i *nove popołi*, riferendose a ła conpoxision de łe nove tribù prinsipałi aquitane che le l'abitava:

* I **[[Tarbelles]]** (*Tarbelli*) i abitava ła costa del Lapurdi a ła Chalosse, intorno a *Aquae Tarbellicae* (Dax)
* I **[[Ausques]]** (*Auscii*) en el Gers e ła sità de *Elimberrum* (Auch)
* I **[[Biguerres]]** (*Bigerri* o *Bigerriones*) de Bigorre en *Turba* (Tarbes)
* I **[[Convenes]]** (*Convenae*) en el Comminges, *Lugdunum* (Saint-Bertrand-de-Comminges)
* I **[[Consorans]]** (*Consorani*) che i ocupava Couserans (Saint-Lizier)
* I **[[Lactorates]]** de Lomagne, *Lactura* (Lectoure)
* I **[[Elusates]]**, in tel baso Armañac con ła sità de *Elusa* (Eauze)
* I **[[Vasates]]** (*Vassei* o *Vocates*) in tel sud-est de ła Gironda o Bazadais con capitałe in *Cossium* (Bazas)
* I **[[Boyates]]** (de *Boii*) en el Paexe de Buch, i abitava ła sità de *Lamothe* ( Teich)

El teritorio de Novempopulania l'ospitava anca altre tribù aquitane.

A seguito de l'invaxion de i popołi germanici de l'Inpero roman d'Osidente, ła Novempopulania la vien ocupà dai Vixigoti fin a quando i Franchi merovingi de Clodoveo I i le sconfige en ła Bataia de Vouillé, ocupando ła rejon. Durante i secołi VII e VIII nase łe entità del Ducato de Vasconia e del Contado de Guascogna, più tardi integrè in tel Regno de Aquitania.

## Varda anca
Iparralde
Paładio

## Persone
* **[[Andrea Paładio]]** - Architeto itałian.

## Altro
* **[[Paładio (elemento)|Paładio]]** - Ełemento chimego.
Astego

L**'Àstego** el xe un fiume del Vèneto e el core tuto in provinça de Vicensa. El nase suła montagna de łe Laste, in un posto ciamà Ortesino (che xe un s-ciantin drento el teritorio del Trentin).

I Romani i lo ciamava *Medoacus Minor*, ma dopo, coi secołi, i ga scuminsià a darghe el nome da ła montagna andove che el nase: łe Laste. E ałora, prima i lo ga ciamà *Lastego* e par ùltimo *Astego*.
El fiume, prima el va a nord-est, dopo el piega a est e infine a sud. Andando in xo, el scava ła Val d'Àstego da nord a sud. Rivà ai pie dei monti, ł'Àstego el pasa par Lugo e, dopo aver fato 34 chiłometri dal fontego, a Sandrigo el se mete insieme al Tesina, naltro fiume che nase da łe risorgive de Sandrigo. Insieme, i va drento el Bachijon a Longare.

## Altri projeti
Tunizìa

La **Tunizìa** o**Tunixìa**, ufisialmente la **Repùprika de Tunixìa** (in àrabo الجمهورية التونسية, *al-Jumhūriyya al-Tūnusiyya*), xe on Stato de l’África del nord, parte del Magreb.
El konfina co ł’Aljeria a ovest e co ła Łìbia a sudest; la xe bagnada dal Mar Mediteraneo a nordest.

## Zeografia
La kosta la xe rika de akua.

El 40% del teritorio xe inte el dexerto del Sahara. La kosta la xe fèrtile.

## Storia

### Antigità e età de mexo
miniatura|sinistra|Kartàxene
In Tunixìa gera òmeni preistorici fin dal pałeołìtico.

El primo pòpoło ka se konose xe i berberi.

I fenici xe rivá su inte łe koste de ła Tunixìa e i ga fondá Kartàxene inte el 814 a.K.. Kartàxene l’è deventá na potensa komerçiàł e militàr in poki ani e sa mexo a konkoistàr i paexi del Mediteraneo.
La łota ko Roma xe 'ndá vanti dal 264 al 146 a.K. e xe fenìa ko la distrusion de Kartàxene. I romani ga ricostruìo la çitá e i ła ga fata deventàr ła prima provinçia africana.

A ła fin del periodo romàn, i vandałi ga invadesto Kartàxene e i xe restài fin al 533.
Nte el 533, el xeneràl bizantìn Bełixario ga koncoistá tuto el nord Africa.
Doxento ani dopo, i Árabi.

I Árabi xe restài fin ke i xe rivài i Turki de l’impero otoman in tel 1574.

### Modernità
En tel 1705 ge stá ła fondasion de ła dinastìa *Husaynide*.

Da el 1881 i francexi ga stabilì on protetorato.

### Indipendensa
La Tunixìa xe deventá indipendente el 20 de marso 1956 e ła Repùbrika l’è stá proklamá el 25 de lujo del 1957.
El primo prexidente xe stá *Habib Bourguiba*, deposto kon on kolpo de Stato inte el 1987 dal xeneràl *Zine El-Abidine Ben Ali*.

## Ekonomia
L’agrikoltura xe pratiká su la kosta (gran, formenton, biada).
La Tunixìa xe el sesto produtór mondiàl de fosfati.

Ła industria (tèsile, prodoti petrołìferi) xe in krézita.

## Demografia
La majorìa de la popołasion xe muxułmana.

I tunixini parla àrabo e francexe.

## Gałeria de someje

File:Chambi1.JPG|monte Šanbi
File:Chott El Djerid (39230531145).jpg|Šoṭ el-Jerid
File:Sousse Grosse Moschee.JPG|sentro istorego de Susa, patrimonio ONUESC
File:Dougga Theatre - Looking Down from the Top.jpg|sito istorego de Dóga, patrimonio ONUESC


## Notasion

## Altri projeti

## Łinganbi forèsti
Sant'Agostin (Santo)

thumb|200px|Na pitura de Sant'Agostin da banda de Philippe de Champaigne|sinistra
**Sant'Agostin** el ze stà un santo de i primi secoi (354-430). Citadin roman de orizene berbara, el ga conossesto el cristianesemo a Milan indove che el ga studià co Sant'Anbrosio. Tornà in Africa, el ze deventà vescovo de Tagaste. Sant'Agostino el ga scrito vari comentari bibleghi e le famose *Confession*. El gera fiol de Santa Monica.
Stato da Mar

El **Stato da Mar**, al tenpo de ła Veneta Republica, el xera l'insieme de tuti i domini de oltremar de ła Serenisima. Del Stato da Mar faxea parte l'Istria, ła Dalmasia, ła Morea, Candia e tute łe varie ìzołe che in calche momento de ła storia łe xe apartegnù ai Venesiani. El xera una de łe tri entità in cui xera divixo el teritorio de ła Republica, insieme al Dogado e al Stato da Tera.

Ła creasion dei domini cołoniałi venesiani ła xe sta avià intorno al 1000 co ła conquista de ła Dalmasia e ła ga avù ła so masima espansion al termine de ła Quarta Crociata co ł'aquixision de tre otavi de ł*'Inpero Romano d'Oriente*. In seguito, soto ła cresente presion otomana tałi teritori i ga finio col ridimensionarse fino al poseso, inte el 1797 ała fin de ła Republica, de łe sołe Istria e Dalmazia e de łe Ionie.
Morea

La **Morea** la xe na region storega e zeografega de la Grecia meridional, che la forma intra el Mar Jonio e el Mar Ezeo na penìzoła (uncuò deventada ìzoła par vìa de la costruzion del Canal de Corinto).

Le cità principali le xe: Argo, Kalamata, Patrasso, Pirgo.

## Storia
Abità fin dal Neolìtego, el Peloponeso el ciapa el so nome da Pèlope, fiol del re Lidia Tantalo che el ga conquistà la region. Da qua xe nassùa a civiltà micenea, che in sèvito la ga scancelà e sostituìo quela minòica, orizenaria de Creta. El ga visto l'invasion de popolaxion elèneghe e sucessivamente dei Dori, cerca inte el XVII sècolo a.C. El dominio de Sparta el se ga inposto intra el X secoło v.C. e l'VIII sècoło v.C. e el ga resistìo fin a la invasion dei Macèdoni (366 a.C. circa). In sèvito i Romani i ga ciapà possesso de la region inte el 140 a.C..

Ła Morea ła ga fato parte del stato da mar veneto dal 1685 al 1715 a sèvito de la guera de Morea, ma łe do sità de Modone e Corone (ciamàe *Venetiarum ocellae*, che vor dir *i oci de Venesia*), łe xera stà venete zà inte el periodo 1204-1500.
Berberi

thumb|250px|right|Guerieri berberi a caval
I **berberi** xe na popolasion del nord Africa. I se cata en tuto el Maghreb. El nome proprio de i berberi xe *imazigen*, al singolar *amazigh*. Alcuni grupi i usa altri nomi (kabile, chaoui, ecc.). El nome berbero sembra che el vegna dal Greco, *barbaroi* – gente sensa cultura. I romani i le ciamava numidi o mauri. En veneto i vegnea ciamá mori.

## Storia

I berberi xe i abitanti originali del Maghreb. De lori i ga scrito i egiziani, i greci, e altri popoli del Mediteraneo. La ventidoesima dinastia de faraoni xera berbera. I berberi xe diventá cristiani a partir dal primmo secolo de la nostra era. Con l’invasion araba del VII secolo, i berberi sa convertio a l’islam. Ghe comunque restae dele zone de influenza cristiane, San Agostino xera berbero, e ebree.
Ancó i berberi vive in Maroco (80% de la poolasion), Algeria (45%), e in tuti i paexi del Maghreb. La majoria de i berberi xe agricoltori. Alcuni grupi, come i tuareg, vive na vita nomade e i se sposta da on paexe a l’altro.
Grandi Laghi de l'Africa

miniatura|sinistra|Ła region dei Grandi Laghi dal satèłite
La region de i **Grandi Laghi** xe na region africana che mete insieme i paexi intorno ai laghi 
* Vitoria, 
* Tanganica,
* Edoardo,
* Alberto,
* Kivu e
* Malawi.

I paexi de sta region i ga vú guere civili, alcune oncora in corso, e i co-opera par la limtasion de le picole armi da fogo e l'uso de l'acua de i laghi da la region.

El Lago Vitoria el xe el pi grande lago africano e anca l'unico de i Grandi Laghi a esar fora da la Rift Valley. La Rift Valley la se spaca in do prima de l'altipian doe se cata el Vitoria. La diramasion de sinistra no la ga sboco, quela de destra la continua a nord fin a rivar in tel Medio Oriente. El Lago Tanganica el xe el pi grande lago de la Rift Valley, el pi grande in Africa par volume de le acque e el pi fondo de l'Africa.

## Varda anca
* Regni de i Grandi Laghi
Andrea Paładio

El xe considerà anca on autor de el Manierismo e łe so viłe canpestri e altre òpare łe ga influìo on mucio de maniera inportante intel Neoclasicismo.

## Biografìa

El nase el 30 de novenbre 1508 a Pàdoa, de umile origine, fiolo de Piero dito "de ła Gondoła", un munaro.

El scominsia ła so formasion come aprendista a ła età de tredexe ani inte on studio de el architeto e maestro Bartołomeo Cavazza da Sozan. Intel 1524 el pasa a Vicensa ndo el xe ametesto intel łaboratorio de Joani de Giacomo da Porlezza. E co xe el 1534 el riese gaver el cargo de ofixiałe de ofisina.
Ai prinsipi de 1538 el conoze el conte Gian Giorgio Trissino. Fra el 1546 e el 1547 el studia a Roma.
Co el ga 40 ani el scumisia esar el Paładio conossuo uncò, el òpara soratuto intel vicentin co łe so vile e pałasi, ma tanto anca a Venezia e altre sità. El xe stà Proto de la Republica de Venesia dopo Jacopo Sansovino.

El more el 19 de agosto 1580, a 71 ani, secondo la tradixion a Maxer.

## Òpare
* Vila Godi (Vicensa), 1540;
* Vila Piovene (Vicensa), 1540;
* Vila Forni-Cerato (Vicensa), 1541;
* Vila Pisani (Vicensa), 1542;
* Pałaso Thiene (Vicensa), 1542;
* Vila Thiene (Cuinto), 1545-1546;
* Vila Saraceno (Vicensa), 1545;
* Vila Pojana (Vicenza), 1548;
* Pałaso de ła Ragion (Vicensa), 1549;
* Pałaso Isepo Porto (Vicensa), 1549-1550;
* Pałaso Chiericati (Vicensa), 1551;
* Vila Cornaro (Trevixo), 1553;
* Vila Pisani (Montagnana), 1553;
* Palaso Antonioni (Ùdine), 1556;
* Vila Badoer (Frata Połexine), 1557;
* Vila Chiericati (Vicensa), 1557;
* Vila Barbaro (Trevixo), 1557-1558;
* Vila Foscari (Venesia), 1559-1560;
* Santa María De ła Carità (Venesia), 1560-1562;
* Refetorio de el convento de San Giorgio Maggiore (Venesia), 1560-1562;
* Faciada de San Francesco della Vigna (Venesia), 1562;
* Ceza de San Giorgio Maggiore (Venesia), 1565;
* Santuario de El Redentore (Venesia), 1576;
* Vila Emo (Trevixo), 1555-1565 ?;
* Pałaso Valmanara (Vicensa), 1556;
* Palaso Schio(Vicensa), 1565;
* Vila Capra -La Rotonda- (Vicensa), 1569;
* Vila Sarego (Verona), 1560-1570;
* Pałaso Barbarano (Vicensa), 1570;
* Łogia del Capitaniato (Vicenza), 1571;
* Pałaso Porto-Breganse (Vicensa), 1572-1580 ?;
* Łe Zitełe (Venesia), 1580;
* Teatro Ołimpego (Vicenza), 1580;
* Tenpieto Barbaro (Trevixo), 1580.

Monument to Andrea Palladio (Vicenza).jpg|Andrea Palladio
Basilica Palladiana (Vicenza) - facade on Piazza dei signori.jpg|Bazełega Paładiana
Palazzo del Capitanio (Vicenza).jpg|Pałaso del Capitanio
Palazzo Chiericati (Vicenza).jpg| Pałaso Chiericati
Interior of Teatro Olimpico (Vicenza) scena .jpg|Teatro Ołinpego
Basilica di San Giorgio Maggiore (Venice).jpg|San Giorgio Majore
VillaCapra 2007 07 18 1.jpg|Ła Vila Rotonda


## Altri projeti

## Linganbi foresti
Hegoalde

[thumb|right|200px|Łocałixasion de l'Hegoalde in [Euskal Herria]]
**Hegoalde** (in basco *"parte sud"*) l'è ła denominasion uxà comunemente tra i parlanti baschi par indicar ła parte de Euskal Herria soto l'aministrasion spagnoła. La include i teritori de ła Navara (in basco *Nafarroa*) e de łe tre province parte de ła Comunità Autonoma dei Paexi Baschi, cuałi Bizkaia (Vizcaya), Gipuzkoa (Guipúzcoa) e Araba (Alava).

Situà a sud del fiume Bidasoa, l'è dełimità a sud-est da l'Aragona, a sud da La Rioja e l'Ebro, a ovest da ła Castiglia e Łeon, a nord-ovest da ła Cantabria, a nord dal golfo de Bizkaia e a nord-est dai Pirenei (che i le separa dal Paexe Basco francexe).

El termine el se contrapone a *[[Iparralde]]*, uxà in basco par indicar el Paexe Basco francexe. El so uxo l'è abituałe tra i baschi, mentre in castiglián i le utiłixa soło che i nasionałisti.

L'espresion **Paexe Basco spagnoło** l'è poco frecuente in castiglián, ma in francexe l'è utiłixà abitualmente, visto che łori i ciama el Paexe Basco francexe senplicemente *Pays Bascue*. El discorso el vale anca par l'espresion *Paexe basco sud*.

Come sinonimo se uxa anca ła denominasion **Paexe Basco peninsułare** (in contrapoxision a *Paexe Basco continentałe*). Anca i nomi **Paexe basconavaro** o **Paexe Basco-Navaro** i'è stè utiłixe in difarenti momenti storici, come in tel projeto de Statuto Basco-Navaro durante ła Seconda Republica Spagnoła par denominar l'insieme de sti teritori.

In basco ła denominasion più formałe o coreta l'è **Hego Euskal Herria** (*Paexe Basco sud* in veneto).

Uno de i moti utiłixà par reclamar ła union o un trato comune ai cuatro teritori, anca prima de ła nasita del nasionałixmo basco organixà, l'è *laurak bat*, espresion idiomàtega che significa "cuatro in una" o "union de łe cuatro".

## Varda anca
* Iparralde
* Euskal Herria
* Łéngua basca

## Riferimenti
Morgan

**Morgan** xe on comune de 3754 abitanti de ła provincia de Treviso.

## Storia

## Evołuzion demografica

## Bibliografia
Francesco Colonna, *[[Hypnerotomachia Poliphili]]*, Venezia, Aldus Manutius (ed.), dicembre 1499.
14 Irene

**Irene** e xe on asteroide in mucio grando del sinturon de i asteroidi. El xe rocioxo, el contien anca metałi de fero-nichel.

El xe stà descoerto da Londra da el astrònomo inglexe John Russell Hind el 19 de majo 1851. El ga el nùmaro 14 de ła serie. Ciamà Irene, ła personificasion mìtica de ła paxe inte ła mitołogìa greca. Denominasion sugerido da Sir John Herschel.

Ła so curva de łuxe, bastansa piana, ìndica chel xe on ogeto sfèrico. Se ga oservà quatro ocultasion stełari da parte de Irene.
Pidgin

Le lengoe **pidgin** xe lengoe co na strutura gramatical semplice e on vocabolario de poche parole. I xe el resultá de el misciamento de lengoe difarenti parlá da zente che no conose mia bene ona o do de le lengoe interesá. I pidgin i parmete la comunicasion tra zente che no ga altra lengoa en comun, spezialmente a i marcanti. On pidgin diventa na lengoa propria quando ghe xe novi nati che le usa come lengoa mare. Stò cua se ciama el fenomeno de la creolizasion.

I primi pidging i sá forma en Axia, specialmente en Cina. El nome pidgin vien dal cinese e xe la pronunsia locale de la parola inglexe *business*.

En Africa se cata tanti pidgin, sora-de-tuto ne l’Africa Ocidentale. En tel Siera Leone la gente la parla quasi che solo forme diverse de inglexe-pidgin. El fanakalo xe na forma de pidgin usá inte el pasato ne le miniere del Sudafrica. La zente la vegnea da posti diversi e no la podea comunicar tra de lori. Ancò el fanakalo xe parla da poca gente e el scomparirá inte el giro de pochi ani. N’altro pidgin xe el sheng de el Kenya e la Tanzania. El sheng vien da l’inglexe misciá co el swahili e xe la lengoa de i zoveni de l’Africa Oriental.
RAR

En informàtica, **RAR** el xe un formà de archivio co on algoritmo de conpresion sensa pèrdida utilixà par ła conpresion de dati e archiviasion, sviłaupà da Eugene Roshal. **RAR** el ga ła estension *.rar.* .El MIME-Type el xe na application/x-rar-compressed.

## Łigadure foreste
* Pàxena ofixial
Grandi Laghi

Dixendo **Grandi Laghi** se pol intendar do diversi grupi de laghi:

* i **[[Grandi Laghi de l'Africa]]** (Vitoria, Tanganica, Malawi ecc.), in tel'Africa oriental, longo ła Rift Valley;
* i **[[Grandi Laghi de la Amèrica|Grandi Laghi de ła Amèrica]]** (Superior, Michigan, Huron, Erie, Ontario) inte ła Amèrica de sora, al confine tra USA e Canada.
Burundi

El **Burundi** xe on paexe de l'Africa Central, ne la region de i Grandi Laghi.
El confina co la Tanzania a sudest, el Rwanda a nord e la Republica Democràtega del Congo a ovest.

## Etimołozia
El nome vien da la lengoa parlà da la majoria de la popołasion, el kirundi.

## Zeografia
El Burundi xe picolo, sensa sbochi sul mar.

Quasi tuto el Burundi xe so n'altopiano pì alto de mile metri. La masima montagna xe el Karonje (2760&nbsp;m). El resto del paese xe formà da coline.

Na olta el paexe l'era cuerto da foreste. Ancò l'è tuto disboscà par far posto ai campi. Ghe resta solo manco de 600&nbsp;km² de foreste in do parchi nasionali: Kibira, al confin co el Ruanda,e Rurubu.

## Storia

### Antighità
I primi abitanti de la zona xere i pigmei twa.
Co le migrazioni de i bantu, i twa xe stà mesi inte on canton. I bantu ga organizà el primo regno indipendente inte el XVI secolo. El primo re xe stà Ntare Rushatsi.

I todeschi ga invaso la zona in tel 1903, ma i ga perso el paese dopo la Grande Guera.
El Burundi xe pasà soto l'influenza belga, che za controlaa el Zaire.

### Indipendenza
Dopo l'indipendenza inte el 1962, el paexe l'è stà control da diversi governi totalitari in mano a i militari. Ghe xe stà vari genocidi inte el 1965, 1972, 1988, in 1993 organizà da estemisti tutsi par copar i hutu.
En tel 1993 ghe xe stà le prime elesion libare vinte da Melchior Ndadaye, el primo presidente hutu, che el fu copà da militari tutsi dopo qualche mese. Dopo ani de instabilità e de altri genocidi - contro i tutsi -, Pierre Buyoya ga organizà on colpo de stato in tel 1996. Inte el 2000, el governo ga firmà n'acordo co i ribelli par portar la paze inte el paexe. Nonostante l'acordo, la guera civil l'è continuà fin al 2005, quando n'altro acordo l'è stà firmà.

## Popołasion
Co 315 abitanti par kilometro quadrà, el Burundi xe secondo solo al Ruanda in Africa par densità de popołasion.
### Etnie
La majoria xe hutu (85%), on grupo bantu. I tutsi xe el 14%, el resto xe twa, grupo originario del Burundi.

### Religion
La Cexa catolica xe el grupo religioso pì groso del Burundi (62%). Le religioni tradisionali (23%), el islam (10%) e el protestanteximo (5%) le xe presenti su tuto el teritorio nasional.

### Léngue
La gente la parla kirundi e francexe.
El swahili l'è parlà al confin co la Tanzania e el Congo.

### Sosietà
El 65% de i puteleti vive in stato de denutrision cronica.
## Economia
El Burundi xe el paese pì povero del mondo co el 70% de la popołasion che vive soto el livel de povertà.

La majoria de i burundexi vive de agricoltura. Quasi tuti i coltiva i campi par verghe da magnar.
Ghe anca de la produsion par l'esportasion: cafè, coton, banana.

Ghe industria manufaturiera legera.

El Burundi xe el paese pì povero del mondo co el 70% de la popołasion che vive soto el livel de povetà.

## Gałeria de someje

Imàjine:Burundi landscape.jpg|panorama de łe cołina a est
Imàjine:RusiziRiver.jpg|fiume *Rusizi*
Imàjine:Bujumbura.JPG|panorama de *Bujumbura*
Imàjine:Polystachya_maculata_(flower,_profile).jpg|*Polystachya maculata*


## Notasion

## Altri projeti

## Linganbi foresti
Fenici

I **fenici** i xera on popolo de l’antica Canaan, ła region ancò ocupá dal nord Israele, Łìbano e la costa de la Siria. I fenici ga svilupá na cultura maritima, de mercanti e viagiatori. El punto pi alto de la loro civilizasion xe stá tra el 1200 e 900 a.C. I fenici vivea in citá stato, le pi importanti iera Tiro, Sidone, Biblos e Sarepta. I ga inventá łe navi biremi, el alfabeto che xe stá la base de tuti i alfabeti ocidentali e semitici, e ga svilupá na cultura scrita. I libri fenici no xe sopravisui, ma savemo da latre fonti che i esistea. Le citá fenice su la costa africana, come Cartagine, ia conservá testi de origine fenicia.

El nome fenicio vien dal greco *phoinix*, che a so vlta vegnea dal egizian fnkhw, ch volea dir sirian. L’etimologia che fa risalir el nome da phoenix (roso porpora – che se riferaria a la produzion de la porpora) no ga basamento storico.
I fenici xe na popolasion originaria de Canaan. I miti antichi che i fasea nasar i fenici in Africa xe miti ceh vol dar na storia a la popolasion, ma no ghe ricatamento archeołogica che posa sostener sti miti. Invece, se sa che i fenici i se ciamava kenaani – omeni de Canaan. La loro lengoa xe semitica. Savemo parò che ghe stá n’invasion de on popolo de marinai verso el 1200 a.C. Xe in stò tempo che i fenici ga scominziá a viagiare con navi nove pi resistenti. L’è posibile che i fenici originari i se sia misciá con popolazioni che vegnea da altre parti del Mediteraneo e ghabia acquisito la loro cultura.

## Economia

A partir dal l’ano 1200 a.C., i fenici xe diventá la forza navale e comerciale pi importante del Mediteraneo. I fasea marcá de legname – el cedro del Libano – e de la porpora – colorante che i tiraa fora da dei moluschi. Tesuti e vero xerea altri ogeti che i esportava. Da la Spagna i importava aluminio e argento. Altri materiali vegnea da Cipro, Italia e forse anca da l’Inghiltera. I fenici ga fondá citá o picoli porti su tuta la costa Africana fin in Mauritania, ona on dì de viagio da l’altro. In stò modo, le loro navi le podea sempre far scalo in on porto sicuro.

## Religion

I fenici iera politeisti, i credea in tanti dei. I pi importanti xe:
* Adone,	on dio zoino e belo
* Anath,	dea de l’amore e de la guera
* Asherah, dea de Biblos
* Astarte, regina de i cieli
* Baal,	el re de l’universo
* Tanit,	la dea de Cartagine
* Yamm,	dio del mar

## Curiositá
El nome Spagna vien da el fenicio *i-shepan*, che vol dir tera de i conei. El nome Bibbia vien da el nome de la citá fenicia dove se produsea i primi libri- Biblos.
Cartàzene

**Cartàxene** (dal fenicio *Kart-Hadshå*, "Sità Nova"; scrito en pùnego sensa vocałi: *Qrtḥdšt*) ła gera na sità del Nordàfrica, catà inte el łado sterno del Lago de Tùnixi, traverso el çentro de ła moderna Tùnixi, cavedal de ła Tunixia. Reman ancor deso na popołar trasion turìstega.

Inte el 1979 Cartàxene ła xe stà inserìa dal'UNESCO intrà i patrimoni de l'umanità.

Ła xe stà fontà inte el 814 a.C. e se xe spansa par gran parte de łe coste mediterane del'Àfrica nord-osidentałe, inte el atuałe Spagna e par gran parte de ła Sicilia. Gà conbatuo tre guere co Roma (264 a.C. - 241 a.C.; 218 a.C. - 202 a.C.; 149 a.C. - 146 a.C.), che gà perduo. A ła fin de ła tersa ła xe stà distruta.

## Notasion
Gànbia

El **Gànbia** el xe un Stato de l'Africa Ocidental.
El confina solo col Senegal a nord, est e sud.
El xe bagnà da l’Oceano Atlantego a ovest.

Na vecia colonia inglexe, el ga vù l’indipendenza inte el 1965 e la cavedal xe Banjul.

## Zeografia

El Gànbia el xe un Stato picenin.
El Gànbia no el xe mai pi largo de 48&nbsp;km.

El va drio al corso del fiume omonimo.

## Storia

### Antighità
El Gànbia l'è inportante parché el se cata al confin de le culture sudaniche e quele guineane.
L’area longo el fiume Gànbia ancò ocupá dal Gànbia l’è stá sempre divisa tra le popolasion wolof che vegnea dal nord, e quele mandinka che vegnea dal sud.

I portoghexi i xe rivá chi in tel 1455 e i ga costruio dei porti par el marcá co la popolasion locale e par rifornir le navi che ndaa a le Indie.
I inglexi i xe rivá inte el 1816 e i ga costruio on forte su l’isola de Banjul. En tel 1894, i inglexi i a trasformá el teritorio in protetorato lungo tuto el fiume Gànbia fin a 20&nbsp;km nord the Basse-Santa Su.

### Indipendensa
El 18 fevraro 1965, el Gànbia l’è deventá indipendente e David Jawara l’è stá nominá primo ministro. Cinque ani pi tardi, el paexe l’è deventá na repùblega e Jawara el so primo presidente. En tel 1981, Jawara el ga subio on colpo de Stato. Le trupe senegalexi le xe vegnue a jutarlo, ma el ga dovù acetar la federasion col Senegal, formando el SeneGànbia.

Inte el 1995, Yahya Jammeh el sa tolto el poder co on colpo de Stato.

La federasion l’è durá fin al 1999.

## Popolasion
El 64% de i Gànbiani i vive ne le zone rurali.
### Etnie
Par la so storia de pasagi de varie popolasion, el paexe el ga tanti grupi etnici.
El grupo pi grosso i xe i mandinga, dopo se cata fula, wolof, jola, serere e serahule.

### Religione
El 90% de la popolasion xe musulmana.
I cristiani xe el 6%, e quei che segue le religioni tradisionali xe el 4%.

### Léngue
En Gànbia se parla inglexe.
El francexe l’è capio da la majoria de la popolasion. Se parla anca el mandingo e el wolof.

## Economia
La majoria de la popolasion la vive de agricoltura.
El teren rente del fiume el xe fertile e el parmete coltivasion de arachidi, mais, manioca.
La pesca la se pràtega sul fiume e in tel Oceano.
Lo sfrutamento de le poche foreste el parmete l’esportasion de legni pregiati.

La zente che laora ne l’industria la xe pocheta.

## Fotografie

Imàjine:Gambia 111 from KG.jpg|spiaja de ła costa atlantega
Imàjine:Gambia 027 from KG.jpg|fiume Ganbia inte ła reserva natural de Tanbi
Imàjine:Gambia 003 from KG.jpg|un marcá a Serecunda
Imàjine:UNESCO Wassu Stone Circles (3686699785).jpg|sito istorego de i Serci de piera de el Seneganbia


## Nòte

## Altri projeti

## Łinganbi foresti
Gabon

El **Gabon** xe no Stato de l'Africa Centrale.
El confina cola Guinea Equatorial a nordovest, el Camerun a nord e la Republica del Congo a sudest.
El xe bagnà dal Golfo de Guinea a ovest.

## Zeografia

La majoria del paexe xe ocupà da la pianura costiera.
A est e a ovest ghe i altipiani.

El Gabon l'è un paexe equatorial.

La foresta equatorial cuerze l'85% del paexe.

## Storia

### Antighità
I primi abitanti del Gabon xera grupi de pigmei che vivea co la cacia e la racolta de fruti.

Inte el X secolo xe rivà i bantu, che i ga dà vita all'etnia *mpongwe*.

I portoghexi xe rivà inte el XV secolo, suito dopo anca i olandexi i ga tacà a visitar le coste del Gabon.

I ultimi a rivar xe stà i *fang* che scendea da nord e i sa stabilì in Gabon dozento ani fa circa.

I francexi xe stà i primi a costruir de le fortificazioni su la costa inte el 1843. Co la scusa de fermar el marcà dei sciavi, la Francia l'ha trasformà la costa in on protetorato.
Inte el 1849 ghe stà la fondasion de Libreville, destinà a i s-ciavi libarà.

El teritorio che ancò forma el Gabon l'è stà conquistà da la Francia inte el 1885, ma no ghe fu na aministrasion govenativa fin al 1903.

### Indipendensa
El Gabon ga otegnù l'indipendenza aministrativa inte el 1946 e quela pułìtega inte el 1960.
El primo presidente, Lèon M'Ba, l'è morto inte el 1967 e el so vice presidente, Albert Bernard Bongo, sa tolto el poder e aprovò el partio unico.

Dopo le proteste de piaza del 1990, l'ano de la primavera democràtega in tuta l'Africa, Bongo ga aprovà el sistema multipartìtego ma xe anca riusio a vinsar le elesion del 1993 e 1998.

## Zeografia politega
Libreville l'è la cavedal del Gabon.

## Popolasion
40 difarenti  grupi etnici vive in Gabon, tuti co le so lengoe e tradisioni.
I grupi banti pi importanti xe i *myene*, i *bandjabi*, i *eshira*, i *bapounou* e i *okande*.
I grupi pigmei oncora presenti xe i *bagielli* e i *baka*.

### Religione
La majoria (60%) de la gente xe catolega, quei che segue i riti tradisionali el 20%, i protestanti el 19% e i musulmani l'1%.

### Léngue
En Gabon se parla francese.

## Economia
El Gabon l'è un paexe de mèdia richeza.
Le materie prime e la industria le ga parmeso la cresita de l'economia.

Se sfruta le foreste par el legname pregiato.
El xe presente el petrolio.

La xe presente n'industria legera.

## Etimołozia
El fiume Komo se buta inte el Golfo de Guinea el ga la foce co la forma de on capoto invernal, che i portoghexi i ciama *gabo* . Da qi vien el nome del paexe.

## Gałeria de someje

Imàjine:Vue_de_Monts_de_Cristal.jpg|munti de Cristało
Imàjine:Ogooué.JPG|fiume Ogoué
Imàjine:POG-From_The_Air.jpg|panorama de Por Žanti
Imàjine:La_lopé-rupestre2.jpg|sito istorego int'el Parco Nasional de ła Łopé, patrimonio ONUESC


## Notasion

## Altri projeti

## Łinganbi forèsti
Laste

Ła **montagna de łe Laste** o łe **montagne de łe Laste** xe un grupo de monti del Veneto al confin nord-ovest de ła provinça de Vicensa col Trentin. Łe Laste łe ga ła val d'Àstego ke łe divide a est dał'Altopian dei sete comuni; pi a sud-est se trova l'Altopian de Toneza del Cimon, mentre a ovest se va verso Folgaria.

Va ricordà el *Monte Toraro*, 1897&nbsp;m, el Monte Canpomolon, 1853&nbsp;m, el Coston d'Arsiero, 1779&nbsp;m, el Sojo d'Aspio, 1362&nbsp;m.

## Istoria
### Prima guera mondiałe
Fin al magio 1916 el fronte de guera el coreva traverso łe Laste, vegnendo a ovest da Serrada e pasando par ła Costa d'Agra, el Coston e el Sojo d'Aspio. Dopo el 'ndava xo in Val d'Àstego el traversava el fiume, el rivava ai forti Gschwendt e de Łuxerna e su fin a Vexena e verso est. El dì 16 magio i Austriaci i scadena ł'ofensiva col 3° regimento Kaiserjaeger e el 14° e el 59° regimento de fanteria, dopo aver martełà coł'artijeria ła linea italian de Malga Pioverna, Costa d'Agra, Monte Coston. Inte el giro de tre dì vien ocupà tute ste posision, pi el Sojo d'Aspio, Sima Canpołuzo, el Monte Canpomolon col so forte, el Paso de ła Vena e el Monte Toraro. Ła guera ła se sposta pi a sud, verso Laghi,Poxina e el Monte Novegno.

### Seconda guera mondiałe: ła Rexistensa
thumb|left|Malga Zonta coła lapide in memoria dei partixani copà dai Todeschi 'nteł'agosto del 1944
Łe Laste łe fa parte de łe montagne vixentine dove forte xe sta ła rexistensa contro naxisti e fasisti. Xera ative inportanti formasion partixane e in sti monti ghe xe sta uno dei fati pi gravi de ła guera. 
El 12 agosto 1944, xa sul versante trentin, a Malga Zonta, i naxisti i fusiłava 17 intrà partixani e malgari ciapà dopo un rastrełamento. Sul posto ghe xe na lapide comemorativa.

## Turixmo
Punti de pojo par far escursion sułe Laste pol esare el rifugio Rumor, 1748&nbsp;m, prima de ła seła de Valbona, el rifugio Melegnon, 1496&nbsp;m, a ła **Bocheta dei Alpini**, l'Albergo Fiorentini, 1461&nbsp;m, el rifugio Valbona, m. 1720, dopo ła seła. In Trentin, l'osteria Coe, 1600&nbsp;m, a Paso Coe.
Comore

Le **Comore**, ufisialmente l’**Union de le Comore** le xe no Stato de l'Africa Oriental.
Le xe on arcipełago che el se cata inte ł'Osèano Indian oriental, intra el Mozanbico e el Madagascar.

I Stati pì visini li xe le Seychelles a nordest, el departemento fransexe de Mayotte a sudest, el Madagascar a sud, el Mozanbico a sudovest e la Tanzania a nordovest. A est se cata anca el teritorio fransexe de le Ìxole Glorioxe, parte de le Ìxole sparpagnae del Osèano Indian.
Le Comore le revendica anca la ìzoła de Mayotte, cofà parte del teritorio nasional.

## Zeografia

Le Comore le xe on arcipełago de cuatro ìzołe (Grande Comore, Moheli, Anjouan e Mayotte).

Le xe ìzołe vulcaniche. El Karthala (2316 m) su l'ìzoła di Grande Comore xe on vulcano ativo.

L’interno xe composto da ripide montagne e base coline.

## Storia

### Antighità
Durante i secoli, popolasioni indonesiane xe rivá su le ìzołe vulcaniche de l’arcipelago de le Comore. Grupi africani e del Golfo Persico i sa unio a sta popolasion.
I portoghexi xe sbarcá su le ìzołe inte el 1505.
En tel 1814, le quatro ìzołe xe diventá colonia francexe.

### Indipendensa
En tel 1973, la Francia e l’aministrasion locale ga patuio de lavorar par l’indipendenza in tel 1978. Parò, inte el 1975, el parlamento de Moroni pasò la dichiarasion de indipendenza unilaterale. I abitanti de Mayote i ga rifiutá do olte, co i referendum del 1974 e 1976, l’indipendenza da la Francia.

Inte el 1997, le ìzołe di Anjouan e Moheli le sa dichiará indipendenti.
Dopo l’interesamento de l’Union Africana, tute le tre ìzołe xe diventá autonome ma ligá in una federasion.

## Zeografia politega
La cavedal xe Moroni.

## Popolasion
### Etnie
I comoriani che abita la Grande Comore, Anjouan, e Moheli (86% de la popolasion) ga n'origine etnica mista arabo-africana-indonesiana.

### Religion
Islam 86%, Cristianesimo 14%.

La majoria de i comoriani xe de cultura arabo-islamica..

### Léngue
La zente la parla francexe e shikomor, na forma locale de swahili.

## Gałeria de someje

Imàjine:Mount Karthala (11000398163).jpg|volcan Cartała
Imàjine:Lac dzialandze.JPG|parco nasional de el Monte *Ntringui*
Imàjine:Mutsamudu port1.jpg|Muzamudu
Imàjine:Mayotte 2009 (88) cr.jpg|*Zosterops mayottensis*


## Notasion

## Altri projeti

## Linganbi foresti
Carugà

**Carugà** (*Carugate* in talian, *Carugà* in dialeto meneghin) l'è on comune de 14&nbsp;000 abitanti inte la provinsa de Milan, visino al confin co la Brianza.

Carugà la g'a prima abità Orobi, Liguri, Celti ed Etruschi, poi i Romani.

La tradision la dise che ghe vivea Santa Marcelina, soréla de S. Ambrogio e S. Satiro. La cà ndoe l'a ritirio la santa co le so consoréle l'è 'deso on monastièr benedetino. Dai ani '30 Carugà el g'a conossio un bon periodo de industrializasion, soratuto co la lavorasion dei cavaléri.

Inte el 1972 grande svilupo l'a dato el centro comercial *Carrefour*, a dano parò dei canpi.

Carugà la g'a inportanti monumenti, cofà la ciesa de S.Andrea e la Villa Gallerana.
Paexi Baschi (disanbìgua)

El termine **Paexi Baschi** el pol riferirse a una de ste tre aree abitè dal popoło basco:
* Euskal Herria, el teritorio storico basco par el cuałe i nasionałisti baschi i serca l'indipendensa. L'è formà da łe provinçe de Araba, Gipuzkoa, Bizkaia, Nafarroa, Nafarroa-Beherea, Lapurdi e Zuberoa.
* Ła Comunità autonoma dei Paexi Baschi, entità aministrativa spagnoła conprendente łe tre provinçe basche de Gipuzkoa, Bizkaia e Araba, con escluxion de ła Navara, che la costituise n'entità a parte (łe quatro provinçe ciapè insieme i'è note comd Hegoalde o Paexe Basco spagnoło o sud)
* Iparralde, i Paexi Baschi francexi (senplicemente ciamè *Pays Basque* in francexe), parte setentrionałe de Euskal Herria, conposto da łe provinçe de Lapurdi, Nafarroa Beherea e Zuberoa.
Tippu Tip

**Tippu Tip** (1837 – 14 giunio 1905) xe stá el pi potente tra i marcanti de s-ciavi de l'Africa Oriental. El so vero nome xera Hamed bin Mohammed bin Juma bin Rajab bin Mohammed bin Said el Murgebi. Tippu Tip gavea sete grose piantagioni de ciodi de garofano in Zanzibar. A l'apice de la so potensa, el controlaa tute le carovane che partea da la costa de la Tanzania. El gavea vilagi fortificai in Malawi e Congo.

## Vita
Tippu Tip xera el fiol de Mohammed bin Juma bin Rajab bin Mohammed bin Said el Murgebi, un rico marcante Swahili, e de Bint Habib bin Bushir, fiola de na rica fameja de Muscat, ligá da parentela co la fameja dl sultan de Muscat. So bisnona materna, la mojer de Rajab bin Mohammed bin Said el Murgebi, xera la fiola de na fameja omanita ligá al sultan.
Co ste entrature, Tippu Tip ga seguio so pare e so zio ne la trata de i s-ciavi e ne la produsion de ciodi de garofano, che esportava a Muscat, ne le Indie, e in Europa. Dotá de un bon fiuto pułìtego, el xe rivá a controlare el Congo de l’est e la zona rente al Lago Niassa. Gha costruio vilagi fortificadi e montava la cacia a i sciavi. Quasi tuti i esploratori de l’Africa de l’Est ga seguio le so carovane quando i *scopriva* l’Africa par conto de le societá geografiche eoropee.

Durante i so viagi, ga de frecuente aiutá esploratori e misionari inglexi che se gavea perso o che no gavea pi da magnare. Tra questi ghe Henry Morton Stanley, che xera andá in Africa par ‘salvare’ Livingstone. Inte el 1887 fu eleto governatore de el Distretto de le cascate de Stanley in tel Congo. Inte el 1891 ga lasá el distreto par ritirarse a Zanzibar, dove ga scrito la so autobiografia in swahili, usando l’alfabeto arabo. El so libro fu subito tradoto in todesco e dop anca in inglexe. Tippu Tip gavea on harem ben fornio, che visitava tuti i di, e diexemila s-ciavi che lavoraa ne le so piantagioni a Zanzibar. L’è morto ne la so casa de Stone Town, la cavedal de Zanzibar.
Cabinda

**Cabinda** xe n'enclave angolana en te la Republica del Congo e la Republica Democràtega del Congo, la ga no sboco sul Oceano Atlantico. El mar de Cabinda xe rico de petrolio. La zente de Cabinda la lota par l'autodeterminasion. Se parla portoghexe, francexe e lingala.

## Note
Razìa

Ła **raxìa** o **bestema** (dita anca **rexìa**, **bastema**, **bastiema**, **bestiema**,  **biestema** o **saraca**) ła xe na frase nominałe sołitamente conposta da on nome de divinità o personagi rełigioxi pì un agetivo o on nome comun.

Da sotołinear che ła xe na *espresion* un mucio comun in vèneto e ła se dixe co frequensa, squaxi par intercalasion. Eco che chi ła perde el signifegà rełigioxo e ła ciapa pi na conotasion de pontegiatura. Se pol dir che in vèneto el ponto esclamativo se pol sostituir co na raxìa (intel łengoajo volgar). Ła resta comunque na locusion disacrante e poco asè gradita a ła majoransa de ła xente.

Ghe xe documenti piassé antighi che i conta come sta *uxansa* ła sipia stà difondesta intrà i vèneti e i vènesiani xà intel 1400. A Venesia ła usava chi pi chi manco tuti in tute łe caste sosiałi.